27. juuli Eesti Päevalehes kirjutab Eestimaa Looduse Fondi nőukogu esimees  Marek Strandberg muundkultuuridest. Avalik arutelu geneetiliselt muundatud  organismide üle on igati tervitatav ja positiivne.    Keskkonnaministeerium soovib aga juhtida tähelepanu ja anda selgitusi  Päevalehe artiklis *Muundkultuurid muutkultuuris" antud osaliselt eksitava  teabe kohta. Artiklist jääb mulje nagu oleks Eesti nőustunud  enamike  geneetiliselt muundatud organismide (GMO) turustamisloa taotlustega.    Kokku on keskkonnaministeerium osalenud kuues GMO turustamisloa arutelus (vt  teate lőpus nimekirja). Neist kolme puhul oli ministeeriumi seisukoht  täielikult eitav ja ühe puhul osaliselt eitav. Positiivse seisukoha on  ministeerium vőtnud täielikult kahe taotluse ja osaliselt ühe taotluse osas.    Kőik kuus taotlust olid esitatud GMO-de tööstuses ja loomasöödana kasutamise  vői  kasvatamise, mitte inimeste toiduna kasutamise kohta.  Keskkonnaministeeriumi pädevuses ongi vőtta seisusukoht vaid tööstuses,  loomasöödana kasutamiseks vői kasvatamiseks mőeldud GMO-de osas.    GMO-de toiduks kasutamine on pőllumajandusministeeriumi valdkond. Näiteks  viimati arutati Eesti seisukohta toiduks kasutatava geneetiliselt muundatud  organismi osas 15. juuli valitsuse istungil. Arutelu tulemusena otsustati,  et Eesti ei toeta toiduks kasutatava GM-maisi liini NK  603 turustamist.    Eesti hakkas GMO-de Euroopa Liidus turustamise osas kaasa rääkima pärast  k.a. 1. maid EL liikmesriigi staatusesse astudes. GMO-de turustamise  taotlust on őigus esitada kőikidel liikmesriikidel ning iga taotluse kohta  peavad oma arvamuse andma omakorda kőik EL liikmesmaad.    Geneetiliselt muundatud organisme puudutavates otsustes tugineb  keskkonnaministeerium geenitehnoloogiakomisjoni arvamusele, kuid ei pea seda  ülimuslikuks. Näiteks selle  aasta maikuus arutusel olnud kahe GM-maisi liini  (1507 ja NK603xMON810) suhtes ei kooskőlastanud ministeerium sőltumata  komisjoni positiivsest arvamusest Hispaania GM-maisi turustamise taotlust.    GMO-de turustamist analüüsitakse kogu Euroopa Liidus väga pőhjalikult.  Taotluse esitamisest ühe liikmesriigi poolt lőpliku otsuse vastuvőtmiseni  Euroopa Nőukogus vői Euroopa Komisjonis vőib kuluda viis kuud kuni mitu  aastat.      Lisainfo:    Monika Kopti  Keskkonnaministeeriumi pressiesindaja  Tel 626 2993  GSM 521 2602  E-post monika.kopti@ekm.envir.ee      TAUSTAKS  Keskkonnaministeerium on Eesti esindajana kaasa rääkinud kuue taotluse  asjus:    1. Raps MS8xRF3. Jaatav arvamus tööstuses ja loomasöödana kasutamiseks,  eitav seisukoht kasvatamise osas. Taotlust ootab ees hääletus Direktiivi  regulatiivkomitees.    2. Mais 1507. Eitav seisukoht (geenitehnoloogiakomisjoni  arvamus oli  pooldav). Taotleti kasvatamiseks, söödaks ja töötlemiseks kasutamiseks.    3. Mais NK603xMON810. Eitav seisukoht (geenitehnoloogiakomisjoni arvamus oli  pooldav). Taotleti loomasöödana ja töötlemiseks kasutamiseks.    4. Raps GT73. Eitav seisukoht. Taotleti loomasöödaks ja töötlemiseks  kasutamiseks. Taotlus oli Direktiivi regulatiivkomitees arutamisel selle  aasta juunis. Kokkuleppele ei jőutud ning taotlus läks Ministrite  Nőukogusse, kus selle kohta  vőetakse seisukoht vastu kolme kuu jooksul.    5. Mais NK603. Jaatav seisukoht töötlemiseks ja loomasöödana kasutamiseks.  Ministrite Nőukogus ühisele kokkuleppele ei jőutud. Taotlus läheb edasi  Euroopa Komisjonile otsustamiseks.    6. Kartul EH92-527-1. Keskkonnaministeerium saatis oma esialgse jaatava  arvamuse välja juuli algul. Taotletakse suurendatud tärklisesisalduse  kartuli kasutamist tööstuses. Taotluse esitaja peab mőne kuu pärast vastama  liikmesriikide täpsustavatele küsimustele ja esitama lisamaterjale, mille  järel riigid esitavad uuesti oma arvamuse ning otsustusprotsess läheb edasi  Euroopa Komisjoni.      Monika Kopti  Keskkonnaministeeriumi pressiesindaja  Tel 626 2993  GSM 521 2602  E-post monika.kopti@ekm.envir.ee    BNS    NB! Kliki ka nendele artiklitele:   Geneetiliselt muundatud toiduainete vastu võitlevad inimesed - kas kitsa  silmaringiga tagurlased?  - Neljapäev, November 20, 2003   Tiit Tammsaar GMO-toidu vastu - Esmaspäev, Detsember 22, 2003   Muundmais võib Eestisse jõuda - Reede, Mai 21, 2004   Reiljan pooldab geneetiliselt muundatud kartuli kasvatamist - Neljapäev, Juuli 08, 2004   Muutorganismid tungivad toidulauale - Esmaspäev, Juuli 26, 2004